el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
Τα λήμματα προς επέκταση (stubs) είναι σελίδες της Βικιπαίδειας οι οποίες δεν περιέχουν ακόμα επαρκείς πληροφορίες για το θέμα τους και κατά συνέπεια δεν μπορούν να θεωρηθούν πραγματικά λήμματα. Θεωρούνται πολλές φορές μία χρήσιμη αρχή για περαιτέρω ανάπτυξη, ωστόσο θα πρέπει να ακολουθούν κάποια βασικά κριτήρια, προκειμένου να μην ικανοποιούν τα κριτήρια γρήγορης διαγραφής.
1.1 To ιδανικό προς επέκταση λήμμα
Ένα λήμμα προς επέκταση μπορεί να είναι σύντομο, αλλά όχι τόσο ώστε να θεωρείται άνευ αξίας. Εν γένει, θα πρέπει να εiναι τόσο εκτεταμένο ώστε να παρέχει τουλάχιστον ένα βασικό ορισμό του θέματος του, τυπικά 3 έως 10 προτάσεις. Λόγω της ιδιαιτερότητας κάποιων θεμάτων, ακόμα και μεγαλύτερα ή μικρότερα λήμματα μπορεί να είναι προς επέκταση. Λήμματα που περιέχουν μία μόνο γενική πρόταση, δεν θεωρείται ότι αποτελούν επεκτάσιμα λήμματα .
Ένας τρόπος ελέγχου του αν ένα λήμμα μπορεί να καταχωρηθεί ως επεκτάσιμο ή απλά συνιστά φτωχό περιεχόμενο προς διαγραφή, είναι ο γρήγορος έλεγχος σε άλλες ιστοσελίδες του διαδικτύου. Αν το λήμμα περιέχει λιγότερες πληροφορίες από αυτές που παρέχουν άλλες ιστοσελίδες (στην πλειοψηφία τους), τότε το λήμμα μπορεί να καλύπτει τα κριτήρια γρήγορης διαγραφής.
Ένα λήμμα προς επέκταση, αναμένεται ασφαλώς να συμπληρωθεί με περισσότερες πληροφορίες. Ακόμα και αν δεν είναι απαραίτητο να γραφτεί κάτι πλήρες εξ αρχής, θα πρέπει να παρέχεται μία ικανοποιητική βάση για την περαιτέρω ανάπτυξη του λήμματος.
Ξεκινήστε δίνοντας έναν ικανοποιητικό ορισμό ή μία περιγραφή του θέματος, με βασικές πληροφορίες που πιστοποιούν επιπλέον το αξιόλογο του λήμματος. Για παράδειγμα, αν πρόκειται για βιογραφία ενός προσώπου, περιγράψτε την ιδιότητά του καθώς και τους λόγους για τους οποίους είναι γνωστό. Είναι καλή πρακτική να γράφετε λαμβάνοντας υπόψη ότι κάθε λήμμα μπορεί να απευθύνεται και σε αναγνώστες που δεν διαθέτουν καμία επαφή με το θέμα του λήμματος.
Σημαντικό συστατικό είναι επίσης η παρουσία εσωτερικών (ή εξωτερικών) συνδέσμων καθώς και η κατηγοριοποίηση του λήμματος. Ένα λήμμα προς επέκταση, πρέπει να ανήκει τουλάχιστον στην κατηγορία Επέκταση, κάτι που εξασφαλίζεται γράφοντας {{επέκταση}} στο τέλος του λήμματος. Σε λήμματα που ανήκουν σε μία συγκεκριμένη θεματολογία, μπορούν να χρησιμοποιηθούν και ορισμένα ειδικότερα πρότυπα επεκτάσεων.
Αν υπάρχει πληθώρα λημμάτων που ανήκουν σε μία ευρύτερη κοινή θεματολογία και τα οποία χρειάζονται επέκταση, μπορείτε να δημιουργήσετε μία ειδική κατηγορία στην οποία μπορούν να ενσωματωθούν.
Ελέγξτε αν υπάρχει ήδη μία σχετική κατηγορία στη σελίδα Κατηγορία:Κατηγορίες επεκτάσιμων.
Δημιουργήστε ένα πρότυπο, το οποίο θα έχει ένα λογικό τίτλο, για παράδειγμα Πρότυπο:Θέμα-επέκταση. Είναι ευκολότερο να αντιγράψετε ένα από τα πρότυπα που ήδη υπάρχουν (δείτε Κατηγορία:Πρότυπα επεκτάσεων) και κάνοντας τις απαραίτητες αλλαγές. Όταν το πρότυπο αυτό τοποθετείται σε ένα λήμμα , τότε αυτομάτως θα κατηγοριοποιείται και η κατηγορία θα αναγράφεται στο τέλος του λήμματος. Ένα τυπικό παράδειγμα κώδικα για ένα τέτοιο πρότυπο, τον οποίο μπορείτε αντιγράψετε στο δικό σας, είναι το εξής:
[[Image:Wiki_letter_w.png|35px]]''Αυτό το λήμμα  [θέμα]  χρειάζεται [[Βικιπαίδεια:Άρθρα προς επέκταση|επέκταση]]. Βοηθήστε τη Βικιπαίδεια [{{SERVER}}{{localurl:{{NAMESPACE}}:{{PAGENAME}}|action=edit}} επεκτείνοντάς το]!''  [[Κατηγορία:Θέμα-επέκταση]]  ''Αυτό το πρότυπο τοποθετεί τα λήμματα στην [[:Κατηγορία:Θέμα-Επέκταση]].''[[Κατηγορία:Πρότυπα επεκτάσεων]]
(Έπειτα από την αντιγραφή του παραπάνω κώδικα, αντικαταστήστε το όνομα του αρχείου της εικόνας και τις συμβολοσειρές [θέμα]/θέμα/Θέμα, ώστε να είναι σχετικά με την θεματική κατηγορία για την οποία δημιουργείται το πρότυπο).
Στην αρχή η κατηγορία θα εμφανίζεται ως ένας ανενεργός σύνδεσμος (κόκκινου χρώματος). Για την τελική δημιουργία της κατηγορίας, επιλέξτε τον ανενεργό σύνδεσμο και επεξεργαστείτε τη σελίδα γράφοντας συνοπτικά τι είδους λήμματα περιέχει η κατηγορία. Πρέπει επίσης να την εντάξετε στην γενικότερη κατηγορία των επεκτάσιμων λημμάτων της Βικιπαίδειας, γράφοντας [[Κατηγορία:Κατηγορίες επεκτάσιμων]].
Για οποιαδήποτε πληροφορία σχετικά με την διαδικασία, μπορείτε να απευθύνεστε στους διαχειριστές ή στην Αγορά.